Οικογένεια Γούντβιλ

Οι Γούντβιλ, αγγλ.: Woodville, ήταν μία ευγενής αγγλική οικογένεια. Το αρχικό όνομα ήταν Γουάιντεβιλ (Wydeville), το οποίο αργότερα εκσυγχρονίστηκε σε Γούντβιλ.

 Ιστορία 
Η οικογένεια είχε ταπεινή καταγωγή. Τα ρολά Πάιπ και το Κόκκινο Βιβλίο του Οικονομικού Ταμείου, πρώιμα μεσαιωνικά αγγλικά χειρόγραφα, αναφέρουν ορισμένους προγόνους των Γούντβιλ που χρονολογούνται από τον 12ο αι., και ζούσαν κυρίως στο Γιόρκσιρ ή στο Λέστερσιρ  .

Ωστόσο, πρόκειται για μεμονωμένα πρόσωπα, των οποίων η σχέση μεταξύ τους παραμένει άγνωστη. Για να βρούμε μία συγκεκριμένη γενεαλογία, πρέπει να περιμένουμε μέχρι τον 14ο αι., όταν εμφανίζεται κάποιος Ριχάρδος ντε Γουάιντεβιλ (1310 - 1378) από το Γκράφτον, στο Νορθάμπτονσιρ. Από την 1η του σύζυγο, το όνομα της οποίας παραμένει άγνωστο, απέκτησε έναν γιο, τον σερ Ιωάννη ντε Γουάιντεβιλ (1341 / 1343 - μετά το 1403). Ο Ιωάννης και η 1η του σύζυγος Αικατερίνη Φέρμπραντ από το Μπίντενχαμ, στο Μπέντφορντσιρ, απέκτησαν δύο παιδιά:
 Θωμάς (απεβ. 1435).
 Ρίτσαρντ Γουάιντεβιλ του Γκράφτον (απεβ. Δεκέμβριος 1441), νυμφεύτηκε μία κοπέλα, που καταγόταν από τους Μπωσάμπ του Ουέλινγκτον. Από αυτή την ένωση γεννήθηκε ένας γιος, ο Ριχάρδος Γούντβιλ (1405 -12 Αυγούστου 1469).

 Ο Πόλεμος των Δύο Ρόδων 
Η οικογένεια Γούντβιλ, μεσαίας καταγωγής, κατάφερε να αποκτήσει σημαντικές θέσεις χάρη στην επιδεξιότητα του Ριχάρδου Γούντβιλ, γιου του Ρίτσαρντ Γουάιντεβιλ, θαλαμηπόλου του Ιωάννη Λάνκαστερ 1ου δούκα του Μπέντφορντ. Ο Ριχάρδος, ο οποίος ήταν ιππέας του βασιλιά Ερρίκου Ε΄ του Λάνκαστερ κατά τη Μάχη του Αζενκούρ, ήξερε πώς να εκμεταλλευτεί το παιχνίδι των πολιτικών συμμαχιών εντός του εμφυλίου πολέμου (Πόλεμοι των Δύο Ρόδων), που διέλυε το βασίλειο, μεταπηδώντας στο πλευρό των Υορκιστών την κατάλληλη στιγμή.

Καταφέρνοντας να παντρέψει την κόρη του Ελισάβετ, μία από τις πιο όμορφες κυρίες της εποχής, με τον βασιλιά Εδουάρδο Δ΄ της Υόρκης, απέκτησε την οριστική περιουσία της μεγάλης και φιλόδοξης οικογένειας.

Ωστόσο, ο βασιλικός γάμος με μία κυρία χαμηλότερης κοινωνικής θέσης, και η επιρροή των Γούντβιλ στον βασιλιά, ήταν η αιτία της συνέχισης των Πολέμων των Δύο Ρόδων.

Η περιουσία του Γούντβιλ έληξε με το τέλος του Εδουάρδου Δ΄, και την άνοδο στο θρόνο του αδελφού του Ριχάρδου Γ΄ της Υόρκης, ο οποίος απέκλεισε όλα τα άρρενα μέλη της οικογένειας, συμπεριλαμβανομένων των ανιψιών του Εδουάρδου και Ριχάρδου (των πριγκίπων στον Πύργο), γιων του Εδουάρδου Δ΄ και της Ελισάβετ Γούντβιλ.

Έχοντας χάσει το στέμμα της, η Ελισάβετ μπόρεσε να ανακτήσει τη θέση της και τον τίτλο της βασίλισσας χήρας μόνο με την άνοδο στον θρόνο του Ερρίκου Ζ΄ Τυδώρ, ο οποίος νυμφεύτηκε την κόρη της Ελισάβετ της Υόρκης, και νίκησε τον Ριχάρδο Γ΄.

 Κόμητες του Ρίβερς 
Ο Ριχάρδος Γούντβιλ χρίστηκε βαρόνος και λόρδος του Ρίβερς στις 9 Μαΐου 1448. Στη συνέχεια προήχθη σε κόμη Ρίβερς στις 24 Μαΐου 1466. Μετά το τέλος του, ο τίτλος πέρασε στον γιο του Αντώνιο 2ο κόμη Ρίβερς, ο οποίος εκτελέστηκε το 1483, χωρίς απογόνους, και στη συνέχεια στον άλλο γιο του Ριχάρδο 3ο κόμη Ρίβερς. Ο Ριχάρδος έγινε εκλέξιμος για να γίνει κόμης το 1485, και επειδή ήταν άτεκνος, με το τέλος του το 1491 ο τίτλος εξέλιπε.

Γενεαλογία των Γούντβιλ

Οικόσημα

 Σημειώσεις 

 Βιβλιογραφία 
 C. H. Williams, Αγγλία: Οι Βασιλείς του Οίκου της Υόρκης, 1461–1485, κεφ. XIV, τόμος VII (Το Φθινόπωρο του Μεσαίωνα και η Γέννηση του Σύγχρονου Κόσμου) του Medieval World History, 1999, σσ. 509–545.

 «Rivers, Earl (E, 1626 – 1737)» . Cracroft's Peerage. Ανακτήθηκε στις 5 Φεβρουαρίου 2011.

 Εξωτερικοί σύνδεσμοι 



Κατηγορία:Αγγλικές οικογένειες